Държавен вестник, бр. 95, 2021 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  95
Член VІ: Организация и управление
Раздел 1. Структура на Асоциацията
Асоциацията има Управителен съвет, 
изпълнителни директори, Президент и та­
кива други служители и персонал, които 
да изпълняват такива задължения, каквито 
Асоциацията определи.
Раздел 2. Управителен съвет 
а) Всички правомощия на Асоциацията се 
възлагат на Управителния съвет. 
б) Всеки управител и заместник-управител 
на Банката, назначен от страна – членка на 
Банката, която също е член и на Асоциацията, 
ex officio е управител и заместник-управител 
респективно на Асоциацията. Нито един за­
местник-управител няма право на глас освен 
при отсъствие на неговия принципал. Предсе­
дателят на Управителния съвет на Банката ex 
officio е Председател на Управителния съвет 
на Асоциацията, с изключение на случаите, 
когато Председателят на Управителния съвет 
на Банката представлява държава, която не 
е член на Асоциацията, тогава Управител­
ният съвет избира един от управителите за 
Председател на Управителния съвет. Всеки 
управител или заместник-управител престава 
да заема длъжността, ако страната членка, 
от която е назначен, престане да бъде член 
на Асоциацията.
в) Управителният съвет може да делегира 
на изпълнителните директори правото да 
упражняват които и да е от неговите право­
мощия освен правото да: 
(i) приемат нови членове и да определят 
условията за тяхното приемане;
(ii) разрешават допълнителни записва­
ния и да определят свързаните с тях 
условия;
(iii) суспендират член;
(iv) вземат решения по обжалване на 
тълкувания на настоящия договор, пре­
доставени от изпълнителните директори;
(v) сключват споразумения съгласно 
Раздел 7 от настоящия член за сът­
рудничество с други международни 
организации (различни от неформални 
споразумения с временен или админис­
тративен характер);
(vi) вземат решения за трайно суспен­
диране на дейността на Асоциацията 
и за разпределяне на нейните активи;
(vii) определят разпределянето на нет­
ните приходи на Асоциацията съгласно 
Раздел 12 от настоящия член; и
(viii) одобряват предложени изменения 
на настоящия договор.
г) Управителният съвет провежда годишно 
събрание и такива други събрания, каквито 
могат да бъдат предвидени от Управител­
ния съвет или свикани от изпълнителните 
директори.
д) Годишното събрание на Управителния 
съвет се провежда заедно с годишното съб­
рание на Управителния съвет на Банката.
е) Кворумът на всяко събрание на Управи­
телния съвет е мнозинство от управителите, 
упражняващи не по-малко от две трети от 
общия брой гласове.
ж) Асоциацията може с правилник да 
установи процедура, при която изпълнител­
ните директори могат да получат гласовете 
на управителите по специфичен въпрос, без 
да свикват събрание на Управителния съвет.
з) Управителният съвет и изпълнителните 
директори, в съответствие с техните право­
мощия, могат да приемат такива правила 
и разпоредби, каквито са необходими или 
подходящи за осъществяването на дейността 
на Асоциацията.
и) Управителите и заместник-управителите 
работят като такива без възнаграждение от 
Асоциацията. 
Раздел 3. Гласуване
а) Всеки член-учредител има по отношение 
на първоначалното си записване 500 гласа 
плюс по един допълнителен глас за всеки 
5000 щатски долара от първоначалното си 
записване. Записванията, различни от първо­
начални записвания на членове-учредители, 
носят такива права на глас, каквито Управи­
телният съвет определи съгласно разпоредбите 
на Член II, Раздел 1, буква б) или Член III, 
Раздел 1, букви б) и в), в зависимост от слу­
чая. Допълнения към ресурсите, различни от 
записванията по Член II, Раздел 1, буква б), 
и допълнителните записвания по Член III, 
Раздел 1, не носят права на глас.
б) Освен ако не е изрично предвидено 
друго, всички въпроси пред Асоциацията се 
решават с мнозинство от подадените гласове.
Раздел 4. Изпълнителни директори
а) Изпълнителните директори отговарят 
за осъществяването на общите дейности на 
Асоциацията и за тази цел упражняват всички 
права, предоставени им с настоящия договор 
или делегирани им от Управителния съвет.
б) Изпълнителните директори на Асоциаци­
ята се състоят ex officio от всеки изпълнителен 
директор на Банката, който е (i) назначен 
от страна – членка на Банката, която също 
е и член на Асоциацията, или е (ii) избран 
в избори, при които гласовете най-малко 
на една страна – членка на Банката, която 
също е и член на Асоциацията, са отчетени 
при избора му. Заместникът на всеки такъв 
изпълнителен директор на Банката ex officio 
е заместник-директор на Асоциацията. Всеки 
директор престава да заема длъжността, ако 
страната членка, от която е бил назначен, или 
ако всички страни членки, чиито гласове са 
отчетени за неговото избиране, престанат да 
бъдат членове на Асоциацията.